

NACIONALINĖS MOKĖJIMO AGENTŪROS  
PRIE ŽEMĖS ŪKIO MINISTERIJOS  
DIREKTORIUS

ĮSAKYMAS

dėl SŪDUVOS vietos veiklos grupės SPRENDIMO DĖL LĖŠŲ Vietos projektAMS ĮGYVENDINTI SKYRIMO PATVIRTINIMO

2013 m. spalio 3 d. Nr. BR1- 1047

Vilnius

Vadovaudamasis Vietos plėtros strategijų, įgyvendinamų pagal Lietuvos kaimo plėtros 2007–2013 metų programos krypties „Leader metodo įgyvendinimas“ priemonę „Vietos plėtros strategijų įgyvendinimas“, administravimo taisyklių, patvirtintų Lietuvos Respublikos žemės ūkio ministro 2008 m. spalio 28 d. įsakymu Nr. 3D-578 (Žin., 2008, Nr. 126-4817; 2010, Nr. 145-7465), 144 punktu, Nacionalinės mokėjimo agentūros prie Žemės ūkio ministerijos nuostatų, patvirtintų Lietuvos Respublikos žemės ūkio ministro 2003 m. sausio 22 d. įsakymu Nr. 3D-17 (Žin., 2003, Nr. 13-516; 2007, Nr. 55-2155; 2010, Nr. 57-2822), 21.2 punktu, bei atsižvelgdamas į Sūduvos vietos veiklos grupės parengtas vietos projektų paraiškų vertinimo ataskaitas ir į Sūduvos vietos veiklos grupės valdybos vietos projektų atrankos 2013 m. rugsėjo 19 d. posėdžio protokolą Nr. VP-4,

t v i r t i n u Sūduvos vietos veiklos grupės sprendimą dėl lėšų vietos projektams įgyvendinti skyrimo (sąrašas pridedamas).

Direktoriaus pavaduotojas,

pavaduojantis direktorių Mindaugas Mincė